Општи подаци

|  |  |
| --- | --- |
| Кандидат: | Марија Кошељ |
| Учитељ-ментор: |  |
| Датум: |
| Школа: |  |
| Разред и одељење: | II-2 |
| Час по реду: | Четврти |

Општи методички задаци

|  |  |
| --- | --- |
| Наставни предмет: | Српски језик |
| Наставна област: | Граматика |
| Наставна јединица: | Подела реченица по значењу |
| Тип часа: | Обрада |
| Циљ часа: | Проширивање знања о подели реченица по значењу и њихова примена. |
| Оперативни задаци часа:  а) Образовни:  б) Функционални:  в) Васпитни: | Стицање знања о обавештајним, упитним, заповедним и узвичним реченицама и њихово правилно писање.  Оспособљавање ученика за опажање, уочавање и препознавање обавештајних, упитних, узвичних и заповедних реченица, примена стеченог знања у конкретним задацима. Богаћење речника ученика.  Примена обавештајних, упитних, узвичних и заповедних реченица у свакодневном животу. |
| Облици рада: | Фронтални и индивидуални. |
| Наставне методе: | Метода усменог излагања, метода рада на тексту, дијалошка метода, метода писања, индуктивно-дедуктивни метод. |
| Наставна средства: | Графоскоп, плакат са правилима, наставни листићи. |
| Наставни објекат: | Учионица. |
| Коришћена литература: | Лекић, Ђ. (1991); Методика разредне наставе; Београд; Нова просвета.  Милатовић, В. (2007); Настава српског језика и књижевности у трећем разреду основне школе, приручник за учитеље; Завод за уџбенике и наставна средства; Београд.  Радна свеска за други разред основне школе; Публик Практикум (2010).  Кораксић, М. и Марковић Г. (2010); Пчелица 2. |
| Коришћени извори: | [www.eduka.rs](http://www.eduka.rs)  www.zvrk.rs |

Методичка структура часа са временском артикулацијом

|  |  |
| --- | --- |
| 1.Емоционално-интелектуална припрема | 3 минута |
| 2.Изражајно читање лингвометодичког текста | 3 минута |
| 3.Уочавање језичке појаве | 5 минута |
| 4.Утврђивање садржаја и значења | 7 минута |
| 5.Најава наставне јединице | 2 минута |
| 6.Уопштавање-постављање правила | 5 минута |
| 7.Провера правила у новим примерима | 5 минута |
| 8.Језичка игра | 5 минута |
| 9.Самосталан стваралачки рад ученика | 9 минута |
| 10.Домаћи задатак | 1 минут |

Структура и ток часа

|  |  |
| --- | --- |
| *Емоционално- интелектуална припрема*  *Изражајно читање лингвометодичког текста*  *Уочавање језичке појаве*  *Утврђивање садржаја и значења*  *Најава наставне јединице*  *Уопштавање-постављање правила*  *Провера правила у новим примерима*  *Језичка игра*  *Самостални стваралачки рад ученика*  *Домаћи задатак* | На самом почетку часа представљам се ученицима.  -Ја сам учитељица Марија и данас ћу вам држати час из српског језика.  Затим говорим ученицима да пажљиво саслушају разговор моје колегинице и мене (прилог 1).  Након тога их питам:  -Шта сте запазили их нашег разговора?  -Како смо се обратиле једна другој?  Након тога говорим ученицима да пажљиво саслушају текст који ћу им прочитати (прилог 2).  Затим им постављам питања:  -О чему се ради у овом тексту?  -Шта сте запазили у тексту?  -Да ли се нешто понавља у тексту и шта то?  Делим ученицима свеске са наставним листићима који ће бити потребни за овај час. Говорим им да окрену прву страну и да се ту налази текст који сам прочитала. Текст се налази на графофолији. Затим говорим ученицима да припреме црвену бојицу или фломастер и да у тексту подвуку тачку, знак питања (упитник), знак узвика (узвичник). Након тога заједно ћемо проверити решење на графофолији.  Говорим ученицима да се враћамо на почетак текста и редом читамо реченице. Затим их питам:  -Шта сте подвукли на крају прве реченице?  -Шта нам она говори?  -Шта сте подвукли на крају друге реченице?  -Шта нам говори ова реченица?  -Шта можете да приметите из ове реченице?  -Шта сте подвукли на крају треће реченице?  -Шта нам она говори?  -Шта сте подвукли на крају четврте реченице?  -Шта можете да уочите из ове реченице, шта нам она говори?  -Шта сте подвукли на крају пете реченице?  -Шта нам говори ова реченица?  Говорим ученицима да ћемо данас учити поделу реченица по њиховом значењу. Записујем наслов на табли а ученици у својим свескама.  Затим питам ученике:  -Ко зна да ми каже какве реченице могу бити?  Након тога лепим на таблу плакат са правилима (прилог 3), потом их читам. Говорим ученицима да иста та правила имају на другој страни у својим свескама.  Говорим ученицима да отворе следећу страну у својим свескама, на којој се налази текст где треба да подвуку обавештајну, упитну, узвичну и заповедну реченицу (прилог 4). Након што су ученици то урадили, читају које су реченице подвукли а њихову тачност проверавамо на графофолији.  Делим ученицима картончиће на којима се налазе тачка, знак питања (упитник), знак узвика (узвичник), говорим им да ћу ја прочитати једну обавештајну реченицу, они ученици који имају упитник и узвичник треба да је изговоре као упитну, узвичну и заповедну (прилог 5). Затим им читам следећу реченицу која је упитна, они ученици који код себе имају тачку и узвичник треба да је изговоре као обавештајну, узвичну и заповедну...  Говорим ученицима да окрену следећу страну у својим свескама и да самостално решавају задатке који се тамо налазе (прилог 6). Тачност задатака проверавамо на графофолији.  За домаћи задатак говорим ученицима да напишу по две обавештајне, упитне, узвичне и заповедне реченице. |

Изглед табле

|  |  |
| --- | --- |
| Подела реченица по значењу  Прилог 3   |  | | --- | |  | |

Прилог 1

* О, здраво! Ја сам сада стигла.
* Где си била?
* Ишла сам на утакмицу.
* Ко је победио?
* Наш тим.
* Ура!

Прилог 2

Прича о зеки Цветку

Зека Цветко је кренуо на излет са својим другарима, свратио је на речицу да захвати воду за чај и тамо угледао два пса тужног изгледа.

-О, добар дан!

-Јесте ли добро?

-Добар дан!

-Ја сам Фидо, а он је Медор, изгубили смо се и мој другар је повредио шапу.

Прилог 2.1

Прича о зеки Цветку

Зека Цветко је кренуо на излет са својим другарима, свратио је на речицу да захвати воду за чај и тамо угледао два пса тужног изгледа.

-О, добар дан!

-Јесте ли добро?

-Добар дан!

-Ја сам Фидо, а он је Медор, изгубили смо се и мој другар је повредио шапу.

Прилог 3

Правила

1.Обавештајне реченице слуше за пружање информација, обавештења. На крају сваке обавештајне реченице налази се тачка.

Пример: Милош је отишао на пецање.

2.Упитним реченицама тражимо одговор на неко питање. На крају сваке упитне реченице налази се знак питања (упитник).

Пример: Да ли је напољу хладно?

3. Заповедним реченицама нешто захтевамо, заповедамо, молимо. На крају сваке заповедне реченице се налзи знак узвика (узвичник).

Пример: Мораш све да поједеш!

4. Узвичним реченицама исказујемо осећања. На крају сваке узвичне реченице се налази знак узвика (узвичник).

Пример: Ура, победили смо!

Прилог 4

Зека Цветко и његови пријатељи

Зека Цветко и његови пријатељи кренули су на језеро да се окупају.

-О, какав диван дан! –рече зека Цветко.

-Да, баш диван дан за купање -рече мали Јаза.

Зека Цветко и његов другар Јаза одлучише да мало прошетају поред језера. Угледали су велику рупу у земљи.

-Шта мислиш, шта би то могло бити? –упита Јаза

- Пећина са благом- рече Цветко.

Зека Цветко се оклизну и паде у рупу, Јаза се уплашио и отрчао по помоћ.

-Брзо другари, одмах донесите уже да извучемо Цветка напоље! –повика Јаза.

Сви су потрчали из језера, донели уже и извукли Цветка напоље.

-Добро сам другари –рече Цветко.

Прилог 4.1

Зека Цветко и његови пријатељи

Зека Цветко и његови пријатељи кренули су на језеро да се окупају.

-О, какав диван дан! –рече зека Цветко.

-Да, баш диван дан за купање -рече мали Јаза.

Зека Цветко и његов другар Јаза одлучише да мало прошетају поред језера. Угледали су велику рупу у земљи.

-Шта мислиш, шта би то могло бити? –упита Јаза

- Пећина са благом- рече Цветко.

Зека Цветко се оклизну и паде у рупу, Јаза се уплашио и отрчао по помоћ.

-Брзо другари, одмах донесите уже да извучемо Цветка напоље! –повика Јаза.

Сви су потрчали из језера, донели уже и извукли Цветка напоље.

-Добро сам другари –рече Цветко.

Прилог 5

1. Филм је био занимљив.
2. Када си стигао?
3. Јупи, први сам!
4. Да ли напољу пада снег?
5. Мораш све да поједеш!
6. Сара неће доћи у школу.

Прилог 6

1.Какве су дате реченице по значењу.

а) Да ли је заспао?

б) Јој, бојим се!

в) Не прилази до пећине!

г) Нећу се удаљавати.

2.На основу обавештајних реченица напиши упитне и узвичне реченице.

а) Пита је печена.

б) Почиње концерт.

В) Идем на море.

3.Речи су се измешале. Раздвој их и направи од њих упитну и узвичну реченицу.

а) Први је ко стигао?

б) Смо ура, ми најбржи!

4.Подвуци заповедне реченице

а) Данас сам срећна!

б) Одмах среди сто!

в) Што је напољу хладно!

г) Не смеш да газиш траву!

д) Мама долази!

Прилог 6.1

1.Какве су дате реченице по значењу.

а) Да ли је заспао?

Ова реченица је упитна.

б) Јој, бојим се!

Ова реченица је узвична.

в) Не прилази до пећине!

Ова реченица је заповедна.

г) Нећу се удаљавати.

Ова реченица је обавештајна.

2.На основу обавештајних реченица напиши упитне и узвичне реченице.

а) Пита је печена.

Да ли је пита печена?

Ура, пита је печена!

б) Почиње концерт.

Да ли почиње концерт?

Јупи, почиње концерт!

В) Идем на море.

Да ли идем на море?

Ура, идем на море!

3.Речи су се измешале. Раздвој их и направи од њих упитну и узвичну реченицу.

а) Први је ко стигао?

Ко је први стигао?

б) Смо ура, ми најбржи!

Ура, ми смо најбржи!

4.Подвуци заповедне реченице.

а) Данас сам срећна!

б) Одмах среди сто!

в) Што је напољу хладно!

г) Не смеш да газиш траву!

д) Мама долази!

Прилог 7

Додатни задатак

1.Следеће узвичне реченице напиши као обавештајне и упитне.

а)Нећу те послушати!

б)Јој, убола ме оса!

в)Јупи, први сам!

г)Јао, хладно је!

Прилог 7.1

Додатни задатак

1.Следеће узвичне реченице напиши као обавештајне и упитне.

а)Нећу те послушати!

Да ли ћеш ме послушати?

Послушаћу те.

б)Јој, убола ме оса!

Да ли те је убола оса?

Убола те је оса.

в)Јупи, први сам!

Да ли си први?

Први је.

г)Јао, хладно је!

Да ли је хладно.

Хладно је.